'पाक में फिलहाल अंतरराष्ट्रीय क्रिकेट संभव नहीं'  
आईसीसी के क्रिकेट मामलों के महाप्रबंधक डेव रिचर्डसन का मानना है कि पाकिस्तान में जल्द ही अंतरराष्ट्रीय क्रिकेट लौटने की कोई संभावना नहीं है।
अंतरराष्ट्रीय क्रिकेट परिषद (आईसीसी) के क्रिकेट मामलों के महाप्रबंधक डेव रिचर्डसन का मानना है कि पाकिस्तान में जल्द ही अंतरराष्ट्रीय क्रिकेट लौटने की कोई संभावना नहीं है।  उन्होंने कहा, मुझे लगता है कि एक बार सुरक्षा व्यवस्था में सुधार हाने के बाद टीमों से पाकिस्तान में फिर से खेलने के लिए बात की जा सकती है। रिचर्डसन ने कहा कि आईसीसी भी टेस्ट क्रिकेट को रोचक बनाने संबंधी कई सिफारिशों पर काम कर रही है।  उन्होंने कहा कि पाकिस्तान क्रिकेट बोर्ड द्वारा देश के प्रमुख पांच दिवसीय प्रथम श्रेणी के क्रिकेट टूर्नामेंट का फाइनल दूधिया रोशनी में आयोजित करने की पहल का देश में खेल पर सकारात्मक असर होगा। उन्होंने कहा, पीसीबी ने दूधिया रोशनी में पांच दिवसीय मैच का फाइनल आयोजित करने का साहसी निर्णय किया है और इससे खेल की लोकप्रियता बढ़ाने में भी मदद मिलेगी।